
Parlamentul Romqniei
Camera Deputa]ilor
	
                                                                           
	Comisia pentru politică externă
	Comisia juridică, de disciplină și imunități

	4c-16/45
	4c-13/822



Bucureşti, 08 decembrie 2021 

PLx. 448/2019

CĂTRE
Biroul Permanent al Camerei Deputaților


Vă înaintăm, alăturat, RAPORTUL COMUN SUPLIMENTAR asupra  proiectului de Lege privind decontarea de către statul român a procedurilor de repatriere a cetăţenilor români decedaţi pe teritoriul Uniunii Europene, cu care Comisia pentru politică externă și Comisia juridică, de disciplină și imunități au fost sesizate în fond, transmisă cu adresa PLx. 448/2019.
  În raport cu obiectul şi conţinutul său, proiectul de Lege face parte din categoria legilor ordinare.





	Preşedinte,


Biró Rozália Ibolya
	Preşedinte,


     Laura-Cătălina Vicol-Ciorbă

RAPORT COMUN SUPLIMENTAR
asupra 
proiectului de Lege privind decontarea de către statul român a procedurilor 
de repatriere a cetăţenilor români decedaţi pe teritoriul Uniunii Europene

În conformitate cu prevederile din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru politică externă, cu adresa  PLx. 448/2019, au fost sesizate cu dezbaterea în fond a proiectului de Lege privind decontarea de către statul român a procedurilor de repatriere a cetăţenilor români decedaţi pe teritoriul Uniunii Europene.
Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de prima Cameră sesizată a adoptat iniţiativa legislativă, în şedinţa din data de 2 octombrie 2019.
Consiliul Legislativ, prin avizul nr.385 din 14 mai 2019, a avizat favorabil iniţiativa legislativă, cu observaţii şi propuneri.
Consiliul Economic şi Social, prin avizul nr.2056 din 24 aprilie 2019, a avizat favorabil iniţiativa legislativă, cu observaţia „că este necesar ca măsurile propuse prin propunerea legislativă să fie extinse şi pentru cetăţenii români din afara UE”.
Guvernul, prin punctele de vedere transmise cu nr. 885 din 11.06.2019 și nr.33/DPSG/17.01.2020, nu susţine adoptarea iniţiativei legislative.

Iniţiativa legislativă are ca obiect de reglementare stabilirea obligaţiei ca statul român, la cererea familiei, să suporte cheltuielile aferente procedurilor de repatriere a cetăţenilor români decedaţi pe teritoriul Uniunii Europene care au înregistrat venituri care nu depăşesc contravaloarea salariului mediu net, raportat de Institutul Naţional de Statistică la momentul decesului.
În conformitate cu prevederile art. 62 din Regulamentul Camerei Deputaţilor, republicat, cele două comisii sesizate în fond au dezbătut proiectul de lege și au înaintat plenului Camerei Deputaților raportul comun de respingere a inițiativei legislative,  în data de 18 decembrie 2019. 
*
În ședința din data de 13 aprilie 2021, în temeiul art. 71 din Regulamentul Camerei Deputaților, republicat, plenul Camerei Deputaților a hotărât retrimiterea la comisiile sesizate în fond a proiectului de Lege privind decontarea de către statul român a procedurilor de repatriere a cetăţenilor români decedaţi pe teritoriul Uniunii Europene, în vederea examinării și depunerii unui raport comun suplimentar.
   Membrii celor două comisii sesizate în fond au examinat proiectul de lege în ședințe separate. 
Comisia juridică, de disciplină și imunități și-a desfășurat lucrările în data de               7 octombrie 2021. Deputații au fost prezenți la lucrări conform listei de prezență.
Comisia pentru politică externă a examinat proiectul de lege şi raportul preliminar al Comisiei juridice, de disciplină și imunități în şedinţa din data de 08 decembrie 2021 la care deputații au fost prezenţi, conform listei de prezenţă înregistrată.
La dezbaterile din cadrul Comisiei pentru politică externă a participat, în calitate de invitaț, domnul Bogdan Filip, director general în cadrul Ministerului Afacerilor Externe.
În urma dezbaterilor, membrii Comisiei pentru politică externă şi membrii Comisiei juridice, de disciplină și imunități au hotărât, cu majoritate de voturi, să supună Plenului Camerei Deputaţilor Raportul suplimentar de respingere al proiectului de Lege din următoarele considerente:
- promovarea acestei iniţiative legislative ar conduce la o discriminare evidentă între cetăţenii români care au decedat pe teritoriul României sau în alte ţări decât cele ale Uniunii Europene şi cei decedaţi pe teritoriul Uniunii Europene;
- prin alocarea unor fonduri publice în scopul avut în vedere se poate ajunge la situaţii inechitabile în raport cu cetăţenii români domiciliaţi în ţară, situaţii care încalcă principiul solidarităţii sociale;
- atât în cuprinsul propunerii legislative, cât şi în Expunerea de motive nu sunt prevăzute mijloacele necesare pentru acoperirea sporului de cheltuieli, în conformitate cu prevederile art.15 din Legea nr.500/2002 privind finanţele publice, cu modificările şi completările ulterioare.

În raport cu obiectul şi conţinutul său, proiectul de lege face parte din categoria legilor ordinare. 



	Preşedinte,


Biró Rozália Ibolya
	Preşedinte,


     Laura-Cătălina Vicol-Ciorbă




	Secretar,


Mihail Albișteanu
	Secretar,


             Ladányi László-Zsolt

